સીધ્ધપુરમાં વહોરા જાયીની સુંદર હવેલીઓથી સુશોભિત એક પોલ આવેલી છે. રંગબેરંગી મકાનો જોવા મળે છે. જૂના જમાનાની બાંધણી અને ડિઝાઇન તે મકાનના ભવ્ય ભૂતકાળને રજૂ કરે છે. ૨૦મી સદીમાં બંધાયેલાં આ મકાન ગુજરાતનાં સિદ્ધપુર શહેરનાં છે. આ હેરિટેજ મકાનને આપણે હવેલી કહીએ છીએ. આ મકાનના આર્કિટેક્ચરમાં હિંદુ સંસ્કૃતિ , વિદેશી આર્ટ અને બ્રિટિશ છાંટનો પ્રભાવ જોવા મળે છે. તેના ઐતિહાસિક ભૂતકાળ અને આર્કિટેક્ચરને કારણે આ મકાનનું મહત્ત્વ ખાસ વધી જાય છે. આ મકાનો અને હવેલીઓ તેના સુંદર લાકડાના નક્શીકામ અને અસંખ્ય બારીઓ માટે જાણીતી છે. આની બારીઓ જોતાં તમને જયપુરનો હવામહેલ જરૂર યાદ આવી જાય .